Broj: 2437/4-a
09.11.2017. године

Поступајући у складу са чл. 63. и чл. 20. Закона о јавним набавкама („Службени гласник РС“ 124/12, 14/15 и 68/15) обавештавамо вас да је потенцијални понуђач у ЈН 17/17- услуга систематских прегледа запослених, поставио следећа питања:
1.	На страни 19/27 предметне конкурсне документације дефинисали сте садржај специфичних прегледа и/или испитивања: 
    -преглед офталмолога
    - преглед оториноларинголога,са испитивањем слуха
    - преглед интернисте, ултразвук абдомена
    - преглед неуролога, испитивање чула равнотеже
    - разговор са психологом.

Молимо Вас да сходно горенаведеном дефинишете следеће:

-	да ли ће свим запосленим (275 запослених) бити урађени сви специфични прегледи?
уколико неће, молимо Вас да предефинишете образац структуре цене тако што ћете дефинисани оквирне бројеве запослених за сваки од појединих специфичних прегледа и/или испитивања (колико ће запослених радити преглед офталмолога, колико преглед оториноларинголога за испитивањем слуха, и сл).
-	Молимо Вас да дефинишете процењену вредност предметне јавне набавке.

ОДГОВОРИ:
Комисија за ЈН 17/17 - услуга систематских прегледа запослених Центра, обавештава све заинтересоване потенцијалне понуђаче да се све врсте прегледа, како је наведено у колони Назив и опис услуге, односе на свих 275 запослених.
Подвлачимо да се услуга под редним бројем 4) Радиографија грудног коша (РА)- врши само по одлуци лекара. 
-	Процењена вредност јавне набавке износи 1.033.333,00 динара. 

Комисија за ЈН 17/17